Arondisemén ka-5 Paris

Arondisemén ka-5 Paris (Ve arrondissement) inggih punika silih sinunggil saking 20 arondisemén saking ibukota Prancis. Ring pabaosan Basa Prancis, arondisemén niki inggih punika kasengguh dados le cinquième.

Arondisemén taler kauningin dados Panthéon, inggih punika magenah ring Rive Gauche saking Tukad Seine. Ipun inggih punika silih sinunggil saking arondisemén pusat ibu kota. Arondisemén inggih punika kaloktah dados genah saking Latin Quarter, satunggil distrik kadominasi olih univérsitas, paguruan tegeh, miwah sekolah menengah magéngsi saking abad ka-12 ritatkala Univérsitas Paris kaadegang. Ipun inggih punika taler umah saking Museum Nasional Lelintihan Alam miwah Jardin des plantes ring pahan kangin.

Arondisemén ka-5 inggih punika taler silih sinunggil saking distrik pinih purwa ring kota niki, sané maasal saking aab purwa. Jejak aab lintang wawengkon niki kantun wénten ring situs-situs minakadi Arènes de Lutèce, satunggil amphitéater Romawi, taler Thermes de Cluny, satunggil thermae Romawi.

 Pustaka